CELEX: C2006/310/16
Language: et
Date: 2006-12-16 00:00:00
Title: Kohtuasi C-440/06: 24. oktoobril 2006 esitatud hagi — Euroopa Ühenduste Komisjon versus Kreeka Vabariik

16.12.2006   
            
            
               ET
            
            
               Euroopa Liidu Teataja
            
            
               C 310/9
            
         24. oktoobril 2006 esitatud hagi — Euroopa Ühenduste Komisjon versus Kreeka Vabariik
   (Kohtuasi C-440/06)
   (2006/C 310/16)
   Kohtumenetluse keel: kreeka
   Pooled
   
      Hageja: Euroopa Ühenduste Komisjon (esindajad: S. Pardo Quintillán ja M. Konstantinidis)
   
      Kostja: Kreeka Vabariik
   Hageja nõuded
   
               —
            
            
               Tuvastada, et kuna Kreeka Vabariik ei ole taganud 24 linnastu varustamist asulareovee kogumissüsteemidega, mis vastavad nõukogu 21. mai 1991. aasta direktiiv 91/271/EMÜ asulareovee puhastamise kohta (1) artiklis 3 sätestatud nõuetele, ja/või asulareovee kogumissüsteemidega, mis vastavad sama direktiivi artikli 4 nõuetele, on Kreeka Vabariik rikkunud nimetatud direktiivi artiklitest 3 ja 4 tulenevaid kohustusi;
            
         
               —
            
            
               mõista kohtukulud välja Kreeka Vabariigilt.
            
         Väited ja peamised argumendid
   Direktiivi 91/271/EMÜ artikkel 3 kehtestab liikmesriikidele kohustuse tagada, et teatava suurusega linnastud varustatakse asulareovee kogumissüsteemidega. Sama direktiivi artikkel 4 sätestab lisaks, et liikmesriigid tagavad, et kogumissüsteemidesse sisenev asulareovesi läbib enne ärajuhtimist bioloogilise puhastuse (või muu sellega võrdväärse puhastuse), nagu see on määratletud direktiivi artikli 2 punktis 8.
   Käesolev kohtuasi käsitleb kahte direktiivi 91/271/EMÜ artiklitest 3 ja 4 tulenevat kohustust, mida on Kreeka Vabariik rikkunud. Esiteks puudutab see direktiivi artiklis 3 sätestatud kohustust tagada, et kõik linnastud, mille elanikkond on suurem kui 15 000 inimest, varustatakse direktiivi artiklis 3 sätestatu kohaselt enne 31. detsembrit 2000 asulareovee kogumissüsteemidega. Teiseks viidatakse kohustusele puhastada bioloogiliselt hiljemalt 31. detsembriks 2000 selliste asulate kogumissüsteemidesse sisenev reovesi, millel on üle 15 000 elaniku.
   Komisjoni põhjendatud arvamuses (13. septembrist 2005) ettenähtud tähtajaks ei olnud Kreeka 24 linnastus direktiivi nõuetele vastavaid asulareovee kogumissüsteeme ja/ega reovee puhastussüsteeme.
   
      (1)  EÜT L 135, 30.5.1991, lk 40; ELT eriväljaanne 15/02, lk 25.